
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 128 

23 Ιουνίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

149. Κατάτμηση του Τμήματος Πολιτικής Επιστήμης 
και Διεθνών Σπουδώντου Παντείου Πανεπιστημίου 


Κοινωνικών και Πολιτικών Επιστημών. 1 

150. Μετονομασία Τμημάτων του Γεωπονικού Πανε¬ 
πιστημίου Αθηνών. 2 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 149 (1) 

Κατάτμηση του Τμήματος Πολιτικής Επιστήμης και 
Διεθνών Σπουδών του Παντείου Πανεπιστημίου 
Κοινωνικών και Πολιτικών Επιστημών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) Των άρθρων 24, 50 παρ. 6 και 6 παρ. 6 του Ν. 
1268/1982 (Α'87) όπως το τελευταίο αυτό συμπληρώθη¬ 
κε με το άρθρο 48 παρ. ΙτουΝ. 1404/1983 (Α' 173) και 

β) του άρθρου 1 παρ. 22του Ν. 2327/1995 (Α' 156). 

2. Τη γνώμη της Συγκλήτου του Παντείου Πανεπιστημί¬ 
ου Κοινωνικών και Πολτικών Επιστημών (συνεδριάσεις 
18.1.1996 και 6,2.1997). 

3. Το γεγονός ότι δε γνωμοδότησε το Συμβούλιο 
Ανώτατης Παιδείας (Σ.Α.Π.) αν και ζητήθηκε η γνώμη του 
μετααριθ.πρωτ. Β1/32/1.3.1995 και Β1/94/21.3.1996 έγ¬ 
γραφα του Υπουργείου Εθνικής Παιδείας και Θρη¬ 
σκευμάτων και ότι έχει παρέλθει άπρακτη η προθεσμία 
που ορίζουν οι διατάξεις του άρθρου 50 παρ. 3 του Ν. 
1268/1982 (Α'87). 

4. Το γεγονός ότι από την εφαρμογή του παρόντος δια¬ 
τάγματος προκαλείται ετησίως δαπάνη ύψους 
60.000.000 δρχ. η οποία θα αντιμετωπισθεί από τον προ¬ 
ϋπολογισμό Εξόδων του Υπουργείου Εθνικής Παιδείας 
και Θρησκευμάτων. Πάτο οικονομικό έτος 1997η δαπά¬ 
νη που προκαλείται από την καταβολή της αποζημίωσης 
Προέδρου Τμήματος και επιδόματος ευθύνης προϊστα¬ 
μένου Γραμματείας Τμήματος ανέρχεται σε τετράμηνη 
βάση στο ποσό των 220.000 δρχ. και θα αντιμετωπισθεί α¬ 


πό τον Φ. 19.110 Κ.Α.Ε. 5173 στον οποίο οι εγγεγραμμέ¬ 
νες πιστώσεις επαρκούν. Για την επόμενη πενταετία 1998 
- 2002 θα ληφθεί μέριμνα για την εγγραφή της επιπλέον 
δαπάνης στον προϋπολογισμό εξόδωντου ΥΠ. Ε. Π .Θ. του 
Φ. 19.200 και Κ.Α.Ε. της κοινής ομάδας 0200 έως 0300. 
(άρθρο 29 Ατού Ν. 1558/1985 (Α' 137) όπως το άρθρο αυ¬ 
τό προσετέθη με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2α του Ν. 2469/ 
1997 (Α' 38). 

5. Την αριθμ. 183/1997 γνωμοδότηση του Συμβουλίου 
της Επικρατείας, με πρόταση του Υπουργικού Συμβου¬ 
λίου, αποφασίζουμε: 

Άρθρο 1 

1. Από το ακαδημαϊκό έτος 1997-98 το κατά τις διατά¬ 
ξεις του άρθρου 15 του Π.Δ. 377/89 (ΑΊ66) Τμήμα 
Πολτικής Επιστήμης και Διεθνών Σπουδών το Παντείου 
Πανεπιστημίου Κοινωνικών και Πολιτικών Επιστημών κα- 
τατέμνεται στα Τμήματα: 

α) Πολιτικής Επιστήμης και Ιστορίας και 
β) Διεθνών και Ευρωπαϊκών Σπουδών. 

2. Τα νέα Τμήματα διέπονται ως προς την οργάνωση, 
την διοίκηση, την λειτουργία τον κανονισμό σπουδών και 
το προσωπικό, από τις διατάξειςτων Ν. 1268/82 (Α' 87) και 
2083/92 (ΑΊ59), όπως ισχύουν σήμερα. 

Άρθρο 2 
Αποστολή 

Αποστολή κάθε Τμήματος είναι: 
α) Του Τμήματος Πολιτικής Επιστήμης και Ιστορίας. Η 
μελέτη και ερεύνα της Πολιτικής Επιστήμης και της 
Πολτικής Ιστορίας με ιδιαίτερη έμφαση στους επιστημο¬ 
νικούς τομείς της Πολιτικής Θεωρίας, της Πολιτικής 
Φιλοσοφίας και Ψυχολογίας, της Θεωρίας του Κράτους 
και των Πολιτικών Πρακτικών, των Εμπειρικών Μεθόδων 
στις Κοινωνικές Επιστήμες, της Θεωρίας των Πολιτικών 
Συστημάτων, της Ευρωπαϊκής και Ελληνικής Πολτικής 
Ιστορίας, της Συγκρότησης και Λειτουργίας Θεσμών και 
της Θεωρίας των Πολιτικών Κομμάτων. 

β) Του Τμήματος Διεθνών και Ευρωπαϊκών Σπουδών 
με ιδιαίτερη έμφαση στο Δημόσιο Διεθνές Δίκαιο, 
στους Οργανισμούς και στην Ευρώπη ειδικότερα, στη 
Διπλωματική Ιστορία, στην Ιστορία Διεθνών Σχέσεων, 
στις Διεθνείς Οικονομικές Σχέσεις και την Εξωτερική 
Πολιτική, στις Στρατηγικές Σπουδές, στην Πολιτική και 






4976 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τις Διακρατικές Σχέσεις ιδίως δε στις σχέσεις της 
Ελλάδος με τα κράτη των Βαλκανίων και της Μέσης 
Ανατολής. 

Άρθρο 3 

Σπουδές και Τίτλοι Σπουδών 

1. Καθένα από τα νέα Τμήματα χορηγεί αντίστοιχο ενι¬ 
αίο πτυχίο. 

2. Ο ελάχιστος αριθμός εξαμήνων φοίτησης που απαι¬ 
τούνται για τη λήψη του πτυχίου, ορίζεται σε οκτώ (8). 

Άρθρο 4 
Ισοτιμία Τίτλων 

1. Το πτυχίο που χορηγείτο Τμήμα Πολιτικής Επιστήμης 
και Ιστορίας είναι ως προς όλες τις συνέπειες ισότιμο και 
αντίστοιχο προς το πτυχίο του Τμήματος Πολιτικής Επι¬ 
στήμης και Διεθνών Σπουδών με ειδίκευση τις Πολιτικές 
Επιστήμες. 

2. Το πτυχίο που χορηγεί το Τμήμα Διεθνών και 
Ευρωπαϊκών Σπουδών είναι ως προς όλες τις συνέπειες ι¬ 
σότιμο και αντίστοιχο προς το πτυχίο του Τμήματος 
Πολιτικής Επιστήμης και Διεθνών Σπουδών με ειδίκευση 
τις Διεθνείς Σπουδές. 

Άρθρο 5 

Κατανομή Προσωπικού 

1. Το διδακτικό ερευνητικό προσωπικό, οι βοηθοί, οι ε¬ 
πιστημονικοί συνεργάτες και το ειδικό διοικητικό τεχνικό 
προσωπικό που έχει διοριστεί στο Τμήμα Πολιτικής 
Επιστήμης και Διεθνών Σπουδών κατανέμεται και εντάσ¬ 
σεται στα νέα Τμήματα με πράξη του Πρύτανη που δημο¬ 
σιεύεται στη εφημερίδα της Κυβερνήσεως, ύστερα από 
δήλωση των ενδιαφερομένων και γνώμη της Συγκλήτου. 
Με την πράξη κατανομής μεταφέρονται ταυτόχρονα και 
οι θέσεις που κατέχουν τα μέλη του παραπάνω προσωπι¬ 
κού. 

2. Το διοικητικό προσωπικό που προσφέρει τις υπηρε¬ 
σίες του στη γραμματεία του Τμήματος Πολιτική Επιστή¬ 
μης και Διεθνών Σπουδών μετά την παύση λειτουργίας 
του Τμήματος τοποθετείται, με απόφαση του Πρυτανικού 
Συμβουλίου, στις γραμματείες των νέων Τμημάτων. 

Οι κενές οργανικές θέσεις Δ.Ε.Π. και Ε.Δ.Τ.Π. του κατα- 
τεμνόμενου Τμήματος κατανέμονται στα νέα Τμήματα με 
πράξη του Πρύτανη, μετά από απόφαση της Συγκλήτου. 

Άρθρο 6 

Κατάταξη φοιτητών 

1. Οι φοιτητές του Τμήματος Πολιτικής Επιστήμης και 
Διεθνών Σπουδών κατατάσσονται υποχρεωτικά από το α¬ 
καδημαϊκό έτος 1997-98 σε ένα από τα δύο νέα Τμήματα 
μετά από δήλωσή τους και απόφαση της Γενικής 
Συνέλευσης του Τμήματος. Όσοι δεν υποβάλλουν δήλω¬ 
ση προτίμησης κατατάσσονται με απόφαση της Γενικής 
Συνέλευσης του Τμήματος. 

2. Οι φοιτητές που κατατάσσονται σε ένα από τα νέα 
Τμήματα σύμφωνα με την προηγούμενη παράγραφο, δια¬ 
τηρούν την εκπαδευτική τους κατάσταση τόσο σε σχέση 
μετά υπολειπόμενα εξάμηνα σπουδών, όσο και σε σχέση 
με το πρόγραμμα σπουδών. Η Γενική Συνέλευση του οι¬ 
κείου Τμήματος ρυθμίζει με απόφασής της, οποιοδήποτε 


πρόβλημα προκύπει από το ακαδημαϊκό έτος 1997-98 σε 
σχέση με την εκπαιδευτική κατάσταση των φοιτητών λό¬ 
γω οποιοσδήποτε αλλαγής στο σπουδών. Ειδικώς για 
τους εισακτέους το ακαδημαϊκό έτος 1997-98 ως προς 
την κατάταξή τους στα νέα Τ μήματα ισχύουν οι διατάξεις 
του άρθρου 80παρ. 8του Ν. 1566/85 {Α' 157). 

Άρθρο 7 

Αυτοδύναμη λειτουργία 

1. Για την αυτοδύναμη λειτου ργία των νέων Τμημάτων ε¬ 
φαρμόζονται οι διατάξεις του άρθρου 15 του Ν. 2454/ 
1977 (Α'7) ο προγραμματισμός, η προκήρυξη, και η πλή¬ 
ρωση θέσεων Δ.Ε.Π., Ε.Ε.Π. και Ε.Δ.Τ.Π. γίνεται μετά την 
αυτοδύναμη λειτουργία των Τμημάτων, σύμφωνα με τα 
προβλεπόμενα στο άρθρο 6του Ν. 2083/92 (Α' 159), όπως 
αυτό τροποποιήθηκε με το άρθρο 1, παρ. 6 του Ν. 
2188/94. 

2. Σύσταση των Τομέων των Τμημάτων γίνεται με τη 
διαδικασίατου άρθρου 6παρ. 6του Ν. 1268/1982 (Α' 87), 
όπως ισχύει. 

Άρθρο 8 

Διαδικασία πλήρωσης θέσεων Δ.Ε.Π. 

1. Μέχρι την αυτοδύναμη λειτουργία των Τμημάτων, 
σύ μφωνα με το προη γού μενο άρθρο η προκήρυξη των θέ- 
σεωνΔ.Ε.Π. γίνεται με τη διαδικασίατου άρθρου 6του Ν. 
2083/1992 (Α' 159), όπως ήδη ισχύει. 

2. Η εκλογή των εννέα (9) πρώτων μελών Δ.Ε.Π. κάθε 
Τμήματος γίνεται από ειδικά εκλεκτορικά σώματα, στα ο¬ 
ποία μετέχουν τα μέλη Δ.Ε.Π. του οικείου Τμήματος που 
έχουν δικαίωμα ψήφου. Αν τα μέλη αυτά είναι λιγότερα α¬ 
πό ένδεκα συμπληρώνεται το σώμα των εκλεκτόρων από 
μέλη Δ.Ε.Π. σύμφωνα με τις κείμενες διατάξεις. Η συ¬ 
γκρότηση των σωμάτων εκλεκτόρων γίνεται με πράξη του 
Πρύτανη ύστερα από γνώμη της Συγκλήτου. Σε κάθε τμή¬ 
μα μπορεί να συγκροτούνται περισσότερα από ένα ειδικά 
σώματα εκλεκτόρων με αρμοδιότητες διακεκριμένες είτε 
κατά γνωστικά αντικείμενα είτε και ανάλογα με τη βαθμί¬ 
δα στην οποία ανήκει η προκηρυσσόμενη θέση. Κατά τα 
λοιπά για τη συπλήρωση των θέσεων Δ.Ε.Π. εφαρμόζο¬ 
νται οι σχετικές διατάξεις του Ν. 2083/1992.(Α' 159). 

Άρθρο 9 

Σύσταση Γραμματείας 

Σε καθένα από τα νέα Τμήματα λειτουργεί γραμματεία 
η οποία παρέχει διοικητική και γραμματειακή υποστήριξη 
στο Τμήμα. 

Άρθρο 10 

Ίδρυση θέσεων Δ.Ε.Π. και Ε.Δ.Τ.Π. 

Ιδρύονται στα νέα Τμήματα θέσεις Διδακτικού Ερευ¬ 
νητικού Προσωπικού (Δ.Ε.Π.) και Ειδικού Διοικητικού 
Τεχνικού Προσωπικού (Ε.Δ.Τ.Π.) ως εξής: 

Δ.Ε.Π. Ε.Δ.Τ.Π. 

ΑΤ ΑΡ ΜΕ 

α) Τμήμα Διεθνών και Ευρωπαϊκών Σπουδών 

3 111 

β) Τμήμα Πολιτικής Επιστήμης και Ιστορίας 

4 111 

Άρθρο 11 
Συγκρότηση 

Τα Τμήματα που συγκροτούν το Πάντειο Πανεπιστήμιο 
Κοινωνικών και Πολιτικών Επιστημών είναι τα ακόλουθα: 
α) Τμήμα Αστικής και Περιφερειακής Ανάπτυξης 
β) Γενικό Τμήμα Δικαίου 
γ) Τμήμα Δημόσιας Διοίκησης 
δ) Τμήμα Διεθνών και Ευρωπαϊκών Σπουδών 
ε) Τμήμα Επικοινωνίας και Μέσων Μαζικής Ενημέρωσης 
στ) Τμήμα Κοινωνικής Πολιτικής και Κοινωνικής 
Ανθρωπολογίας 
ζ) Τμήμα Κοινωνιολογίας 
η) Τμήμα Πολιτικής Επιστήμης και Ιστορίας 
θ) Τμήμα Ψυχολογίας 

Άρθρο 12 
Τελικές Διατάξεις 

1. Η κατανομή του Προσωπικού, των φοιτητών και των 
μονάδων στα νέα Τμήματα και η εκλογή των οργάνων δι¬ 
οίκησης στα Τμήματα που εξασφαλίζονται οι προϋποθέ¬ 
σεις, ολοκληρώνονται το αργότερο μέχρι τη λήξη του 
Ακαδημαϊκού έτους που παύει η λειτουργία του Τμήματος 
Πολιτικής Επιστήμης και Διεθνών Σπουδών. 

2. Η διαδικασία πλήρωσης δέσεων Δ.Ε.Π. και Ε.Δ.Τ.Π. 
που έχουν προκηρυχθεί στο Τμήμα Πολιτικής Επιστήμης 
και Διεθνών Σπουδών μέχρι τη δημοσίευση του παρόντος 
συνεχίζεται και ολοκληρώνεται κανονικά με τα ίδια όργα¬ 
να εκλογής. 

3. Το Πρόγραμμα Μεταπτυχιακών Σπουδών του Τμή¬ 
ματος Πολιτικής Επιστήμης και Διεθνών Σπουδών, σύμ¬ 
φωνα με απόφαση του Υπουργού Εθνικής Παιδείας και 
Θρησκευμάτων Β7/151/14.6.1994 (Β' 482) όπως τροπο¬ 
ποιήθηκε με την Β7/295/7.6.1996 (Β' 482), μετάτηνπαύση 
λειτουργίας του Τμήματος εντάσσεται στο Τμήμα 
Διεθνών και Ευρωπαϊκών Σπουδών. Οι υποψήφιοι που εκ¬ 
πονούν διδακτορική διατριβή στο ίδιο Τμήμα και δεν ολο¬ 
κληρώνουν τη σχετική διαδικασία μέχρι την έναρξη λει¬ 
τουργίας των δύο νέων Τμημάτων, εντάσσονται με από¬ 
φαση της Γενικής Συνέλευσης του κατατεμνόμενου 
Τμήματος, ύστερα από δήλωσή τους και ανάλογα με το α¬ 
ντικείμενο της διατριβής τους, σε ένα από τα νέα Τμήματα 
και συνεχίζουντη διαδικασία ολοκλήρωσηςτης διατριβής 
τους, σύμφωνα με τη διαδικασία του άρθρου 13 του Ν. 
2083/92 (Α' 159). 

4. Στο κατά τις διατάξεις του Π.Δ. 289/1989 (Α' 128) και 
της απόφασης του Υποουργού Εθνικής Παιδείας και 
Θρησκευμάτων Β1 /739/1992 (Β' 762), Ερευνητικό 
Πανεπιστημιακό Ινστιτούτο Διεθνών Σχέσεων, μετά την 
παύση της λειτουργίας του Τμήματος Πολιτικής 
Επιστήμης και Διεθνών Σπουδών, συμμετέχει στη διοίκη¬ 
ση του το Τμήμα Διεθνών και Ευρωπαϊκών Σπουδών. Τα 
μέλη Δ.Ε.Π. που συμμετέχουν στην προσωρινή διοίκηση 
του Ινστιτούτου συνεχίζουν να προσφέρουν τις υπηρε¬ 
σίες τους μέχρι τη λήξη της θητείας. 

5. Διαδικαστικές και άλλες λεπτομέρειες που ανακύ¬ 
πτουν από την κατάτμηση του Τμήματος Πολιτικής 
Επιστήμης και Διεθνών Σπουδών και δεν προβλέπονται α¬ 
πό τις διατάξεις του παρόντος, ρυθμίζονται από τον εσω¬ 
τερικό κανονισμό λειτουργίας του Τμήματος ή εωσότου 
εκδοθεί με απόφαση της Συγκλήτου. 

Στον Υπουργό Εθνικής Παιδείας και Θρησκευμάτων α¬ 


ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Ιουνίου 1997 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

το ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΤΑ ΜΕΛΗ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ, ΑΠ. * ΑΘ, ΤΣΟΧΑΤΖΟΠΟΥΛΟΣ, ΓΙΑΝΝΟΣ 
ΠΑΠΑΝΤΩΝΙΟΥ, ΓΙΑΝΝΟΣ ΠΑΠΑΝΤΩΝΙΟΥ, ΒΑΣΩ ΠΑΠΑΝΔΡΕΟΥ. ΓΕΡΑ¬ 
ΣΙΜΟΣ ΑΡΣΕΝΗΣ, ΣΤΕΦΑΝΟΣ ΤΖΟΥΜΑΚΑΣ, ΜΙΛΤΙΑΔΗΣ ΠΑΠΑΪΩΑΝΝΟΥ. 
ΚΩΝΣΤΑΝΤΙΝΟΣ ΓΕΙΤΟΝΑΣ, ΕΥΑΓΓΕΛΟΣ ΓΙΑΝΝΟΠΟΥΛΟΣ. ΕΥΑΓΓΕΛΟΣ 
ΒΕΝΙΖΕΛΟΣ, ΣΤΑΥΡΟΣ ΣΟΥΜΑΚΗΣ, ΓΕΩΡΓΙΟΣ ΡΩΜΑΙΟΣ, ΦΙΛΙΠΠΟΣ 
ΠΕΤΣΑΛΝΙΚΟΣ, ΕΛΙΣΣΑΒΕΤ ΠΑΠΑΖΩΗ, ΔΗΜΗΤΡΙΟΣ ΡΕΠΠΑΣ. ΓΕΩΡΓΙΟΣ 
ΠΑΠΑΝΔΡΕΟΥ. 

* (2) 
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 150 
Μετονομασία Τμημάτων του Γεωπονικού Πανεπιστημίου 
Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α. Του άρθρου 6 παρ. 6 του Ν. 1268/82 (Α' 87), όπως οι 
διατάξεις αυτές τροποποιήθηκαν με το άρθρο 48 παρ. 1 
του Ν. 1404/1993 (Α' 173) και 

β. Του άρθρου 1 παρ. 22του Ν. 2327/1995 (ΑΊ56). 

2. Τη γνώμη της Συγκλήτου του Γεωπονικού Πανεπιστη¬ 
μίου Αθηνών (συνεδρίαση 193η/28.9.95). 

3. Το γεγονός ότι δεν γνωμοδότησε το Συμβούλιο 
Ανώτατης Παιδείας αν και ζητήθηκε η γνώμη του με το α- 
ριθ. Β1/10/8.1.1996 έγγραφο του Υπουργού Εθνικής 
Παιδείας και Θρησκευμάτων και ότι έχει παρέλθει άπρα¬ 
κτη η προθεσμία που ορίζουν οι διατάξεις του άρθρου 50 
παράγραφος 3 του Ν. 1268/82. 

4. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού (άρθρο 29Α Ν. 
1558/1985 όπως προστέθηκε με το άρθρο 27 του Ν. 
2081/1992 (Α' 154) και τροποποιήθηκε με το άρθρο 1 παρ. 
2ατουΝ. 2469/907 (Α'38). 

5. Την αριθ. 61/1997 γνωμοδότηση του Συμβουλίου 
Επικράτειας, με πρόταση του Υπουργικού Συμβουλίου, α¬ 
ποφασίζουμε: 

Άρθρο 1 
Μετονομασία 

Τα κατά τις διατάξεις των άρθρων 8 και 9 του Π.Δ. 377/ 
1989 (Α' 166) Τμήματα του Γεωπονικού Πανεπιστημίου 
Αθηνών; 

(I) Γεωργικής Βιολογίας και Βιοτεχνολογίας, 

(II) Γεωργικών Βιομηχανιών και 

(III) Εγγείων Βελτιώσεων και Μηχανικής μετονομάζο¬ 
νται, χωρίς μεταβολή του επιστημονικού τους αντικειμέ¬ 
νου, ως ακολούθως: 

α. Το Τμήμα Γεωργικής Βιολογίας και Βιοτεχνολογίας 

σε Τμήμα Γεωπονικής Βιοτεχνολογίας. 

β. Το Τμήμα Γεωργικών Βιομηχανιών σε Τμήμα Επιστή¬ 
μης και Τεχνολογίας Τροφίμων και 
γ. Το Τμήμα Εγγείων Βελτιώσεων και Γεωργικής Μηχα¬ 
νικής σε Τμήμα Αξιοποίησης Φυσικών Πόρων και Γεωρ¬ 
γικής Μηχανικής, 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 


ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Ιουνίου 1997 
ΟΠΡΟΕΔΡΟΣΤΗΣΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

το ΥΠΟΥΡΓΙΚΟ συμβούλιο 
ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΣΗ ΜΙΤΗΣ 

ΤΑ ΜΕΛΗ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ,ΑΠ.-ΑΘ.ΤΣΟΧΑΤΖΟΠΟΥΛΟΣ. ΠΑΝ ΝΟΣ ΠΑ- 
ΠΑΝΤΩΝΙΟΥ, ΓΙΑΝΝΟΣ ΠΑΠΑΝΤΩΝΙΟΥ, ΒΑΣΩ ΠΑΠΑΝΔΡΕΟΥ, ΓΕΡΑ¬ 
ΣΙΜΟΣ ΑΡΣΕΝΗΣ, ΣΤΕΦΑΝΟΣ ΤΖΟΥΜΑΚΑΣ, ΜΙΛΤΙΑΔΗΣ ΠΑΠΑΙΩΑΝΝΟΥ. 
ΚΩΝΣΤΑΝΤΙΝΟΣ ΓΕΙΤΟΝΑΣ, ΕΥΑΓΓΕΛΟΣ ΓΙΑΝΝΟΠΟΥΛΟΣ, ΕΥΑΓΓΕΛΟΣ 
ΒΕΝΙΖΕΛΟΣ, ΣΤΑΥΡΟΣ ΣΟΥΜΑΚΗΣ, ΓΕΩΡΓΙΟΣ ΡΩΜΑΙΟΣ, ΦΙΛΙΠΠΟΣ 
ΠΕΤΣΑΛΝΙΚΟΣ. ΕΛΙΣΣΑΒΕΤ ΠΑΠΑΖΩΗ, ΔΗΜΗΤΡΙΟΣ ΡΕΠΠΑΣ, ΓΕΩΡΓΙΟΣ 
ΠΑΠΑΝΔΡΕΟΥ. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



